Document ID: 31997R2457

KOMISSION ASETUS (EY) N:o 2457/97,
annettu 10 päivänä joulukuuta 1997,
vientitukeen oikeuttavien luuttomiksi leikattujen naudanlihapalojen fyysisten tarkastusten näytteenotosta
EUROOPAN YHTEISÖJEN KOMISSIO, joka
ottaa huomioon Euroopan yhteisön perustamissopimuksen,
ottaa huomioon naudanliha-alan yhteisestä markkinajärjestelystä 27 päivänä kesäkuuta 1968 annetun neuvoston asetuksen (EY) N:o 805/68 (1), sellaisena kuin se on viimeksi muutettuna asetuksella (EY) N:o 2321/97 (2), ja erityisesti sen 13 artiklan 12 kohdan,
ottaa huomioon tukea tai muita taloudellisia suorituksia saavien maataloustuotteiden viennin yhteydessä suoritettavasta valvonnasta 12 päivänä helmikuuta 1990 annetun neuvoston asetuksen (ETY) N:o 386/90 (3), sellaisena kuin se on muutettuna asetuksella (EY) N:o 163/94 (4), ja erityisesti sen 6 artiklan,
sekä katsoo, että
asetuksen (ETY) N:o 805/68 13 artiklan mukaisesti tämän asetuksen 1 artiklassa tarkoitettu maailmanmarkkinahintojen ja yhteisön hintojen ero voidaan kattaa vientituella,
komission asetuksessa (ETY) N:o 3665/87 (5), sellaisena kuin se on viimeksi muutettuna asetuksella (EY) N:o 2114/97 (6), säädetään maataloustuotteiden vientitukien järjestelmän soveltamista koskevista yhteisistä yksityiskohtaisista säännöistä,
komission asetuksessa (ETY) N:o 3846/87 (7), sellaisena kuin se on viimeksi muutettuna asetuksella (EY) N:o 2333/97 (8), vahvistetaan maataloustuotteiden vientitukiin sovellettava nimikkeistö,
asetuksen (ETY) N:o 3846/87 liitteessä olevassa naudanlihaan sovellettavaa nimikkeistöä koskevassa 5 jaksossa säädetään muun muassa tuen myöntämisestä luuttomiksi leikatuille paloille, jos ne on yksittäispakattu ja jos ne noudattavat vähärasvaisen naudanlihapitoisuuden vähimmäismäärää,
on todettu, että näytteidenottokäytäntö on erilainen eri jäsenvaltioissa ja että siltä osin kuin velvoitteita ei noudateta, on aiheellista yhdenmukaistaa tämän noudattamatta jättämisen seurauksia todettujen sääntöjenvastaisuuksien vakavuuden mukaan,
näytteidenotto valvontatarkoituksessa tehdään periaatteessa vienti-ilmoituksen tarkastuksen yhteydessä tai tullimenettelyyn saattamisen yhteydessä varastolla,
asetuksessa (ETY) N:o 2221/95 (9), sellaisena kuin se on muutettuna asetuksella (EY) N:o 1167/97 (10), vahvistetaan asetuksen (ETY) N:o 386/91 soveltamista koskevat yksityiskohtaiset säännöt; tämä asetus sisältää soveltamista koskevia yksityiskohtaisia sääntöjä täydentäviä sääntöjä; tässä asetuksessa kuvailtu kyseisten tuotteiden fyysinen tarkastus on kirjattava tuotteiden luonnetta ja ominaisuuksia koskevaksi fyysiseksi tarkastukseksi asetuksen (ETY) N:o 386/90 3 artiklan mukaisesti, ja
tässä asetuksessa säädetyt toimenpiteet ovat naudanliha-alan hallintokomitean lausunnon mukaiset,
ON ANTANUT TÄMÄN ASETUKSEN:
1 artikla
1. Tämän asetuksen säännöksiä sovelletaan vientitukihakemuksiin liittyviin fyysisiin tarkastuksiin, jotka koskevat:
a) velvoitetta yksittäispakata seuraaviin koodeihin kuuluvat luuttomiksi leikatut palat:
- 0201 30 00 9100
- 0201 30 00 9120
- 0201 30 00 9150
- 0202 30 90 9400;
b) seuraaviin koodeihin kuuluvien luuttomiksi leikattujen palojen vähärasvaisen lihan keskimääräisen pitoisuuden noudattamista:
- 0201 30 00 9100
- 0201 30 00 9120
- 0201 30 00 9150
- 0201 30 00 9190
- 0202 30 90 9400
- 0202 30 90 9500.
2. Edellä 1 kohdassa tarkoitettujen tuotteiden kuvaus on asetuksen (ETY) N:o 3846/87 liitteessä olevassa 5 jaksossa.
2 artikla
1. Fyysisen tarkastuksen näyte muodostuu erän eri kohdista otetuista kahdesta kokonaisesta laatikosta. Ensimmäinen laatikko on tarkoitettu valvonnasta vastuussa oleville viranomaisille ja toinen on varanäyte tulliviranomaisille.
2. Eränä pidetään niiden tuotteiden määrää, joille on hyväksytty asetuksen (ETY) N:o 3665/87 3 artiklan 1 kohdassa tai yksinomaan varastoinnin osalta 25 artiklan 1 kohdassa tarkoitettu ilmoitus.
3. Sen rajoittamatta, mitä yhteisön tullikoodeksista 12 päivänä lokakuuta 1992 annetun neuvoston asetuksen (ETY) N:o 2913/92 78 artiklassa säädetään ja 68 artiklan säännösten mukaisesti (11), näytteenotto ja valvonta tehdään tarkastettaessa 2 kohdassa tarkoitetut hyväksytyt ilmoitukset.
3 artikla
1. Edellä olevan 1 artiklan a alakohdassa tarkoitettujen edellytysten noudattamisen valvomiseksi tulliviranomaiset tutkivat, onko jokainen ensimmäisessä laatikossa oleva pala yksittäispakattu ja sisältääkö jokainen pakkaus enintään yhden palan. Jos näin ei ole, varanäytteelle tehdään samat tutkimukset.
Silloin kun kahdessa laatikossa on vain yksi pala, jota ei ole yksittäispakattu, tai jos vain yhdessä pakkauksessa on enemmän kuin yksi pala, sitä ei pidetä sääntöjenvastaisuutena ja tuki maksetaan edellyttäen, että kaikkia muita siihen liittyviä edellytyksiä on noudatettu.
Jos edellisessä alakohdassa tarkoitettuja edellytyksiä ei noudateta, erän painosta laskettu tuki lasketaan korjatun painon perusteella. Korjattu paino saadaan vähentämällä ilmoitetusta nettopainosta prosenttiosuus, joka ilmaisee säännösten vastaisten palojen määrän suhteessa näytteen kokonaisnettopainoon.
2. Edellä olevan 1 artiklan b alakohdan edellytysten noudattamisen varmistamiseksi koko ensimmäisen laatikon sisältö silputaan ja se sekoitetaan tasa-aineisen näytteen aikaansaamiseksi sen pitoisuuden tutkimiseksi. Jos tämä näyte ei ole säädetyn prosenttiosuuden mukainen, toisen laatikon sisältö tutkitaan samalla tavalla. Jos näiden kahden laatikon keskiarvo ei vastaa säädettyä osuutta vähärasvaista lihaa, tukea ei myönnetä.
4 artikla
Tämän asetuksen säännöksiä sovelletaan tehtäessä asetuksen (EY) N:o 2221/95 5 artiklassa tarkoitettuja tuotteiden luonnetta ja ominaisuuksia koskevia fyysisiä tarkastuksia.
5 artikla
Tämä asetus tulee voimaan 19 päivänä tammikuuta 1998.
Sitä sovelletaan toimiin, joille on hyväksytty asetuksen (ETY) N:o 3665/87 3 artiklan 1 kohdassa tai yksinomaan varastoinnin osalta 25 artiklan 1 kohdassa tarkoitettu ilmoitus, ja joiden mukana on tämän asetuksen voimaantulopäivämäärän jälkeen myönnetty vientitodistus.
Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
Tehty Brysselissä 10 päivänä joulukuuta 1997.

Labels: 3
17